იური ოგანესიანი

იური ცოლაკოვიჩ ოგანესიანი (; დ. 14 აპრილი, 1933) — რუსი-სომეხი ბირთვული ფიზიკოსი, რომელიც ითვლება მსოფლიოს წამყვან მკვლევარად ზემძიმე ქიმიურ ელემენტებში. ხელმძღვანელობდა ამ ელემენტების აღმოჩენას პერიოდულ სისტემაში. მან შეცვალა გეორგი ფლიოროვი 1989 წელს ბირთვული კვლევების ერთობლივი ინსტიტუტის ფლეროვის ბირთვული რეაქციების ლაბორატორიის დირექტორად და ახლა არის მისი სამეცნიერო ხელმძღვანელი. პერიოდულ სისტემაში ცნობილ უმძიმეს ელემენტს, ოგანესონს, მისი სახელი ეწოდა.

პირადი ცხოვრება
იური ცოლაკოვიჩ ოგანესიანი დაიბადა დონის როსტოვში, რუსეთში, 1933 წლის 14 აპრილს, სომეხი მშობლების ოჯახში. მამამისი როსტოვიდან იყო, დედა კი არმავირიდან. ოგანესიანმა ბავშვობა გაატარა ერევანში, მაშინდელი საბჭოთა სომხეთის დედაქალაქში, სადაც მისი ოჯახი გადასახლდა 1939 წელს. მისი მამა, ცოლაკი, თერმო ინჟინერი, მიიწვიეს ერევანში სინთეზური რეზინის ქარხანაში სამუშოდ. როდესაც მეორე მსოფლიო ომის აღმოსავლეთის ფრონტი დაიწყო, მისმა ოჯახმა გადაწყვიტა, რომ როსტოვში არ დაბრუნებულიყვნენ, რადგან ის ნაცისტების მიერ იყო ოკუპირებული. იურიმ სწავლა ერევანში დაიწყო და დაამთავრა.

ოგანესიანი დაქორწინებული იყო ირინა ლევონოვნაზე (1932–2010), რომელიც მევიოლინე და მუსიკის მასწავლებელია დუბნაში , მასთან ერთად ორი ქალიშვილი შეეძინა. მისი ქალიშვილები ამჟამად ცხოვრობენ აშშ-ში

კარიერა
ოგანესიანი გადავიდა რუსეთში, სადაც დაამთავრა მოსკოვის საინჟინრო ფიზიკის ინსტიტუტი 1956 წელს. ამის შემდეგ ის ცდილობდა მოსკოვის ატომური ენერგიის ინსტიტუტში გაწევრიანებას, მაგრამ რადგან გერშ ბადკერის გუნდში ვაკანსია არ იყო, იგი სამუშაოდ აიყვანა გეორგი ფლეროვმა და დაიწყო მუშაობა დუბნის ბირთვული კვლევის ერთობლივ ინსტიტუტში, მოსკოვის მახლობლად.

იგი გახდა ფლეროვის ბირთვული რეაქციების ლაბორატორიის დირექტორი 1989 წელს, მას შემდეგ რაც ფლეროვი გადადგა პენსიაზე. ამ თანამდებობას იკავებდა 1996 წლამდე, სანამ -ის სამეცნიერო ლიდერად დასახელდებოდა.

ზემძიმე ქიმიური ელემენტების აღმოჩენა
1970-იან წლებში ოგანესიანმა გამოიგონა "ცივი შერწყმის" მეთოდი, ეს არის ტექნიკა ტრანსაქტინური ელემენტების (ზემძიმე ელემენტები) წარმოებისთვის. მან მნიშვნელოვანი როლი ითამაშა 106-დან 113 ნომრამდე ელემენტების აღმოჩენებში. 1970-იანი წლების შუა პერიოდიდან 1990-იანი წლების შუა ხანებამდე დუბნის ბირთვული კვლევის ერთობლივ ინსტიტუტმა, ჰელმჰოლცის მძიმე იონის კვლევის ცენტრთან კოლაბორაციით, გერმანიაში აღმოაჩინა ექვსი ქიმიური ელემენტი (107-დან 112 ნომრამდე), ესენი არიან: ბორიუმი, მეიტნერიუმი, ჰასიუმი, დარმშტადიუმი, რენტგენიუმი და კოპერნიციუმი .

მისი ახალი ტექნიკის შედეგად, რომელსაც ცხელი შერწყმა ჰქვია, ადვილი გახადა კიდევ რამდენიმე ელემენტის აღმოჩენა. (ელემენტები 113–118). ამ მეთოდის გამოყენებით აღმოჩენილი ელემენტებია ნიჰონიუმი (2003) ფლეროვიუმი (1999), მოსკოვიუმი (2003), ლივერმორიუმი (2000), ტენესინი (2009), და ოგანესონი (2002).

აღიარება
ამერიკელი ქიმიკოსი შერი იენელო მას "ზემძიმე ელემენტების ბაბუას" უწოდებს. ოგანესიანი არის სამი აღმოჩენის, მონოგრაფიის, 11 გამოგონებისა და 300-ზე მეტი სამეცნიერო ნაშრომის ავტორი.

ღირსებები და ჯილდოები
1990 წელს ოგანესიანი აირჩიეს საბჭოთა მეცნიერებათა აკადემიის წევრ-კორესპონდენტად, ხოლო 2003 წელს რუსეთის მეცნიერებათა აკადემიის წევრად (აკადემიკოსად).

ოგანესიანი ფლობს საპატიო ხარისხს ფრანკფურტის გოეთეს უნივერსიტეტში (2002), მესინას უნივერსიტეტში (2009), და ერევნის სახელმწიფო უნივერსიტეტში. 2019 წელს ის აირჩიეს კემბრიჯის წმინდა კეტრინის კოლეჯის საპატიო წევრად.

სახელმწიფო ორდენები და ჯილდოები

სსრკ სახელმწიფო პრემია (1975)
კურჩატოვის მედალი (1989)
ევროპის ფიზიკური საზოგადოების ლიზ მეიტნერის პრემია (2000)
რუსეთის ფედერაციის ეროვნული ჯილდო (2010)
სომხეთის რესპუბლიკის ღირსების ორდენი (2016)
ლომონოსოვის ოქროს მედალი (2018)
დემიდოვის პრემია (2019)
წმინდა მესროპ მაშტოცის ორდენი (სომხეთი, 2019)

ოგანესიანს სომხეთის მოქალაქეობა 2018 წლის ივლისში პრემიერ-მინისტრმა ნიკოლ ფაშინიანმა მიანიჭა. ოგანესიანი არის სომხური მეცნიერებისა და ტექნოლოგიების ფონდის სამეურვეო საბჭოს წევრი. ის ასევე არის ალიხანიანთა ეროვნული სამეცნიერო ლაბორატორიის (ერევნის ფიზიკის ინსტიტუტის) საერთაშორისო სამეცნიერო საბჭოს თავმჯდომარე. 2017 წელს -მა გამოუშვა ოგანესიანისადმი მიძღვნილი საფოსტო მარკა.